cyanic-selkie/wikianc huggingface dataset:
Իսահակ Նյուտոն
Նյուտոն և Ֆլեմստիդ
Բացահայտ հակամարտության սկիզբ դրեց Ֆլեմստիդի նամակը, որում նա ներողությամբ հաղորդում էր, որ որ նա հայտնաբերել է մի շարք համակարգային սխալներ Նյուտոնի տրամադրած տվյալների մեջ։ Դա վտանգի տակ դրեց Լուսնի նյուտոնյան տեսությունը և ստիպեց վերափոխել հաշվարկները, ընդ որում վստահությունը մնացած տվյալների նկատմամբ նույնպես սասանվեց։ Նյուտոնը, որը տանել չէր կարողանում անբարեխիղճներին,  ծայրահեղ ցնցված էր և նույնիսկ կասկածում է, որ Ֆլեմստիդի կողմից մտցված սխալները կանխամտածված էին, գիտակցված։
1704 թվականին Նյուտոնը այցելում է Ֆլեմստիդին, որն այդ ժամանակ ստացել էր դիտումների նոր, չափազանց ճշգրիտ տվյալներ, և խնդրում է նրան փոխանցել իրեն այդ տվյալները, փոխարենը Նյուտոնը խոստանում է օգնել Ֆլեմստիդին նրա հիմնական աշխատության՝ Մեծ աստղային կատալոգի հրատարակելուն։ Սակայն Ֆլեմստիդը ժամանակ է ձգում երկու պատճառով՝ կատալոգը դեռևս ամբողջությամբ պատրաստ չէր, իսկ Նյուտոնին էլ նա այլևս չէր վստահում և վախենում էր իր անգին հետազոտություննների՝ դիտումների յուրացումից։ Աշխատանքներն ավարտին հասցնելու համար իրեն տրամադրված փորձառու հաշվարկողներին  Ֆլեմստիդն օգտագործում է աստղերի դիրքերի հաշվարկելու համար այն ժամանակ, երբ Նյուտոնին առաջին հերթին հետաքրքրում էին Լուսինը, մոլորակները և գիսաստղերը։ Վերջապես,1706 թվականին գրքի տպագրությունն սկսվում է, սակայն Ֆլեմստիդը, որը տառապում էր տանջող հոդատապով, և դառնալով ավելի կասկածամիտ, պահանջում է, որպեսզի Նյուտոնը մինչ տպագրության ավարտը չթաքցնի տպագրական պատրաստի նմուշը։ Նյուտոնը, որին տվյալները շատ շտապ էին պետք, այդ արգելքը անտեսում է և դուրս է գրում պահանջվող մեծությունները։ Լարվածությունն աճում է։ Ֆլեմստիդը սխալների փոքրիկ ուղղումներն անձամբ մտցնելու փորձի պատճառով աղմկոտ վիճաբանություն է սարքում Նյուտոնի հետ։ Գրքի տպագրությունն ընթանում է ծայրահեղ դանդաղ։
Ֆինանսական դժվարությունների պատճառով Ֆլեմստիդը չի վճարում անդամավճարը և հեռացվում է Թագավոորական ընկերությունից։ Այդ նոր հարվածը հասցրեց թագուհին, որը հավանաբար Նյուտոնի պահանջով Ընկերությանն է փոխանցում աստղադիտարանի վերահսկման ֆունկցիան։ Նյուտոնը Ֆլեմստիդին վերջնագիր է ներկայացնում․
Նյուտոնը նաև սպառնում է, որ հետագա ուշացումները կդիտվեն որպես Ձերդ Մեծության հրամանին չենթարկվել։1710 թվականի մարտին Ֆլեմստիդը, անարդարության և իր թշնամիների ինտրիգների դեմ կրքոտ բողոքներից հետո, այնուամենայնիվ, փոխանցում է իր կատալոգի վերջնական ավարտուն թերթիկները, և 1712 թվականի սկզբին լույս է տեսնում առաջին հատորը՝  «Երկնային պատմություն» վերնագրով։ Այնտեղ կային Նյուտոնին անհրաժեշտ բոլոր տվյալները, և մեկ տարի անց «Սկիզբ»-ի վերամշակված հրատարակությունը, Լուսնի տեսության ավելի մեծ ճշգրտությամբ, նույնպես չհապաղեց հայտնվել։ Հիշաչար Նյուտոնը հրատարակության մեջ չի ընդգրկում երախտագիտության խոսք Ֆլեմստիդին և ջնջում է առաջին հրատարակության մեջ եղած բոլոր հիշատակումները նրա մասին։ Ֆլեմստիդն ի պատասխան  իր բուխարիկում այրում է կատալոգի չվաճառված բոլոր 300 նմուշները, և սկսում է պատրաստել իր երկրորդ հրատարակությունը, արդեն իր սեփական ճաշակով։ 1719 թվականին նա մահանում է, սակայն կնոջ և ընկերների ջանքերով այդ հիասքանչ հրատարակությունը՝ անգլիական աստղագիտության հպարտությունը 1725 թվականին հրապարակվում է։
Նյուտոնն իր «Սկիզբ» աշխատության երրորդ (վերջին) հրատարակության մեջ Ֆլեմստիդի բոլոր հղումները հեռացնում է։ Ֆլեմստիդի իրավահաջորդը թագավորական աստղադիտարանում դառնում է Հալլեյը, որը նույնպես անհապաղ գաղտնագրում է հետազոտությունների բոլոր տվյալները, խուսափելու համար մրցակիցների կողմից տվյալների գողության հնարավորությունից։ Հալլեյի հետ գործը չհասավ մինչև հակամարտության, սակայն Ընկերության նիստերի ժամանակ Նյուտոնը բազմիցս նախատում է Հալլեյին, իրեն անհրաժեշտ տվյալները կիսվել չցանկանալու համար։
Նյուտոն և Լայբնից
Հիմնական հոդված․ Վիճաբանություն Նյուտոնի և Լայբնիցի միջև առաջնահերթության պատճառով
Տես նաև՝ Լայբնիցի և Կլարկի նամակագրություն
Պահպանված փաստաթղթերից գիտնական պատմաբանները պարզել են, որ դիֆերենցիալ և իհտեգրալ հաշիվը Նյուտոնը ստեղծել է դեռևս 1665-1666 թվականներին, սակայն մինչև 1704 թվականը չի հրապարակել։ Լայբնիցն անկախ մշակել է իր անալիզի տարբերակը (1675 թվականից սկսած), չնայած նախնական խթանը հավանաբար նրա միտքն ստացավ այն շշուկներից, որ այդպիսի հաշվարկ արդեն Նյուտոնն ուներ, ինչպես նաև ի շնորհիվ Անգլիայում գիտական ասուլիսների և Նյուտոնի հետ նրա նամակագրության։ Ի տարբերություն Նյուտոնի, Լայբնիցն անմիջապես հրապարակում է իր տարբերակը, և հետագայում Յակոբի և Իոհան Բեռնուլիի հետ լայնամասշտաբ պրոպագանդում է այդ դարակազմիկ բացահայտումը ողջ Եվրոպայում։ Մայր ցամաքի գիտնականների մեծ մասը չէր կասկածում, որ վերլուծությունը բացահայտել է Լեյբնիցը։
Ընդունելով ընկերների հորդորները, որոնք հայրենասիրության էին մղում, Նյուտոնն իր «Սկիզբ»-ի 2-րդ գրքում (1687) հաղորդում է ․
"Նամակներում, որոնցով մոտ տաս տարի առաջ ես փոխանակվում էի խիստ հմուտ մաթեմատիկոս պարոն Լայբնիցի հետ, ես նրան տեղեկացրի, որ տիրապետում եմ մաքսիմումների և մինիմումների որոշման մեթոդին, շոշափողների անցկացմանը և նմանաիպ հարցերի լուծումներին, հավասարապես կիրառելի ինչպես ռացիոնալ անդամների, այնպես էլ իռացիոնալների համար, ընդ որում ես թաքցրել եմ մեթոդը, վերադասավորելով հետևյալ նախադասության տառերը․ «երբ տրված է հավասարում, պարունակող ընթացիկ քանակի ցանկացած թիվ, գտնել ֆլյուկսիան և հակադարձը»։ Հայտնի գիտնական այրն ինձ պատասխանեց, որ ինքը նմանապես գտել է նման մեթոդ և հաղորդեց ինձ իր մեթոդը, որը պարզվեց շատ քիչ է տարբերվում իմից, և այն էլ միայն տերմիններով և բանաձևի ձևակերպման մեջ։"
1693 թվականին, երբ Նյուտոնը վերջապես հրատարակում է վերլուծության իր տարբերակի առաջին հակիրճ շարադրանքը, նափոխանակում է Լեյբնիցի հետ բարեկամական նամակներ։ Նյուտոնը հաղոդում է ․
"Մեր Վալլիսը միացրել է իր «Հանրահաշիվ»-ին, հենց նոր հայտնված, որոշ նամակներից, որոնք ես գրել էի քեզ իր ժամանակին։ Միևնույն ժամանակ, նա ինձանից պահանջեց, որ ես բացեիբաց շարադրեմ այն մեթոդը, որն այդ ժամանակ ես վերադասավորելով տառերը թաքցրեցի քեզնից՝ ես դա արեցի հակիրճ, որքան կարող էի։ Հուսով եմ, որ ես միևնույն ժամանակ չեմ գրել ոչինչ, որը կլիներ քեզ համար տհաճ։ Եթե դա տեղի է ունեցել, ապա խնդրում եմ հաղորդել, որովհետև ընկերներն ինձ համար մաթեմատիկական հայտնագործություններից թանկ են։"
Նյուտոնյան վերլուծության առաջին մանրամասն հրատարակությունից հետո ( «Օպտիկա»-ի մաթեմատիկական հավելված, 1704) Լայբնիցի «Acta eruditorum» ամսագրում հայտնվեց Նյուտոնի հասցեին ակնարկվող վիրավորական անանուն գրախոսություն։ Գրախոսությունը պարզ մատնանշում էր, որ նոր հաշվարկի հեղինակը հանդիսանում է Լայբնիցը։ Լեյբնիցն անձամբ վճռական ժխտում է, որ գրախոսությունը կազմված է իր կողմից, սական պատմաբանները կարողացան գտնել սևագրությունները՝  գրված նրա ձեռագրով ։ Նյուտոնը անտեսում է Լայբնիցի հոդվածը, սակայն նրա աշակերտները վրդովված  պատասխանում են, որից հետո բռնկվում է համաեվրոպական առաջնահերթության պատերազմ, «մաթեմատիկայի ողջ  պատմության մեջ ամենաամոթալի թշնամական ջախջախիչ հարաբերություններն անձնական հետաքրքրությունների հողի վրա» ։
1713 թվականի հունվարի 31-ին, երբ Թագավորական Ընկերությունը Լայբնիցից ստանում է նամակ հաշտեցման ձևակերպումներ պարունակող՝ նա համաձայն է, որ Նյուտոնը վերլուծությանը հասել է ինքնուրույն, «ընդհանուր սկզբունքների հիման վրա,նման մերին»։ Բարկացած Նյուտոնը պահանջում է առաջնահերթության պարզման համար ստեղծել միջազգային հանձնաժողով։ Հանձնաժողովի համար շատ ժամանակ չպահանջվեց՝ ամիսուկես անց, ուսումնասիրելով Նյուտոնի նամակագրությունը Օլդենբուրգի հետ և այլ փաստաթղթեր, նա միաձայն ընդունում է Նյուտոնի առաջնահերթությունը, ընդ որում ձևակերպումով՝ այս անգամ վիրավորական Լեյբնիցի նկատմամբ։ Հանձնաժողովի որոշումը տպագրվում է Ընկերության ջանքերով, կցված բոլոր հաստատող փաստաթղթերով։ Սթիվեն Հոքինգը և Լեոնարդ Մլոդինովը Ժամանակի ամենակարճ պատմության մեջ հաստատում են, որ հանձնաժողովի կազմում միայն Նյուտոնի նկատմամբ լոյալ գիտնականներ էին, իսկ Նյուտոնին պաշտպանող հոդվածների մեծ մասը գրված են եղել նրա սեփական ձեռքով և հետո տպագրվել են ընկերների անունից ։
Ի պատասխան, 1713թվականի ամառվանից Եվրոպան հեղեղվում է անանուն բրոշյուրներով, որոնք պաշտպանում էին Լեյբնիցի առաջնահերթությունը և հաստատում էին, որ «Նյուտոնը շնորհում է իրեն պատիվ,որը պատկանում է ուրիշին»։ Բրոշյուրները նաև Նյուտոնին մեղադրում էին Հուկի և Ֆլեմստիդի արդյունքների գողության մեջ։ Նյուտոնի ընկերներն  իրենց կողմից, Լայբնիցին մեղադրում էին գրագողության մեջ, որտեղ իրենց  մեկնաբանությամբ, Լոնդոն ժամանած ժամանակ, (1676) Լեյբնիցը Թագավորական Ընկերությունում ծանոթացել է Նյուտոնի չհրատարակված աշխատանքներին և նամակներին, որից հետո այնտեղ շարադրված գաղափարները Լեյբնիցը տպագրել է և ներկայացրեց որպես իրենը ։
Պատերազմը չթուլացավ մինչև 1716 թվականի դեկտեմբերը, մինչև աբբատ Կոնտին (Antonio Schinella Conti) հաղորդեց Նյուտոնին․ «Լայբնիցը մահացավ՝ վեճն ավարտվեց»։
Գիտական գործունեություն
Նյուտոնի աշխատանքների հետ է կապված ֆիզիկայի և մաթեմատիկայի նոր դարաշրջանը։ Նա ավարտին հասցրեց Գալիլեյի սկսած տեսական ֆիզիկայի ստեղծումը, հիմնվելով մի կողմից `փորձարարական տվյալների վրա, իսկ մյուս կողմից՝ բնության քանակական-մաթեմատիկական նկարագրության վրա։ Մաթեմատիկայում ի հայտ են գալիս հզոր վերլուծական մեթոդներ։ Ֆիզիկայում բնության հետազոտման հիմնական մեթոդը դառնում է բնության երևույթների մաթեմատիկական մոդելների նույնական կառուցումը և այդ մեթոդների ինտենսիվ հետազոտումը նոր մաթեմատիկական ապարատի բոլոր ուժերի համակարգային ներգրավմամբ։  Հետագա դարերը ապացուցեցին այս մոտեցման բացառիկ արդյունավետությունը։
Օպտիկա
Օպտիկային վերաբերող առաջին՝ «Լույսի և գույների նոր տեսություն» (1672 թ.) աշխատանքում Նյուտոնն արտահայտել է «լույսի մարմնականության» մասին իր հայացքները (լույսի մասնիկային հիպոթեզը)։ Այդ աշխատանքի առաջացրած բուռն բանավեճերում Նյուտոնի հայացքների հակառակորդն էր Ռոբերտ Հուկը, ով այդ ժամանակ իշխող ալիքային պատկերացումների կողմնակիցն էր։ Պատասխանելով Հուկին՝ Նյուտոնն արտահայտել է լույսի մասնիկային և ալիքային պատկերացումները համատեղող հիպոթեզ։ Այդ հիպոթեզը նա հետագայում զարգացրել է «Լույսի և գույների տեսություն» աշխատության մեջ, որտեղ նկարագրել է Նյուտոնի օղակներով փորձը և հաստատել լույսի պարբերականությունը։ Նյուտոնի օղակներ, հավասար հաստության ինտերֆերենցիոն համակենտրոն շերտեր, որոնք դիտվում են երկու մակերևույթների (երկու գնդերի, հարթության և գնդի) հպման կետի շուրջը։ Ինտերֆերենցիան տեղի է ունենում հպվող մարմինները բաժանող բարակ բացակում (սովորաբար օդային), որը բարակ թաղանթի դեր է կատարում։ Միագույն լույսով լուսավորելիս հպման կետում առաջանում է սև բիծ շրջապատված հերթագայող լուսավոր և մութ օղակներով։ Այս երևույթը դիտել և նկարագրել է Նյուտոնը 1675 թ.։ Սպիտակ լուսային փնջի դեպքում մութ և լուսային օղակների փոխարեն դիտվում են գունավոր օղակներ։ Գույները դասավորված են լինում որոշակի հաջորդականությամբ և կոչվում են «Նյուտոնի գույներ»
Լոնդոնի Թագավորական ընկերության նիստում այդ աշխատությունն ընթերցելիս, Հուկը հանդես է գալիս առաջնայնության հավակնությամբ, և Նյուտոնը չի հրապարակում օպտիկային վերաբերվող աշխատանքները (այդ աշխատանքը հրապարակվում է միայն 1704-ին՝ Հուկի մահից հետո)։
Տեսական մեխանիկա
Իր նշանավոր Բնական փիլիսոփայության մաթեմատիկական սկզբունքները աշխատությունը Նյուտոնն ստեղծել է 1684-1686 թթ. Կարելի է ասել, որ դա եղել է իր կյանքի գլխավոր գիրքը, որի վրա աշխատելիս իրեն ամբողջությամբ նվիրել է այդ գործին։ Դա է վկայում նաև գիտնականի ազգական և այդ տարիների օգնական Հեմփրի Նյուտոնն իր հուշերում։
Գրքի հրատարակումը նախատեսված էր իրագործել Թագավորական ընկերության միջոցներով, սակայն, 1686 թ. սկզբին ընկերությունը լույս էր ընծայել պահանջարկ չգտած ձկների պատմության մի տրակտատ և դրանով սպառել էր իր բյուջեն։ Ծախսերն իր վրա վերցրեց Գալիլեո Գալիլեյը, ում, որպես հատուցում՝ ընկերությունը նվիրաբերեց ձկների պատմության տրակտատի հիսուն օրինակ։
Գրքի երեք հատորները լույս են տեսել 1687 թ. և նրա երեք հարյուր օրինակ տպաքանակը սպառվել է այն ժամանակվա համար շատ արագ՝ չորս տարում։
Օրենքներ
Մեխանիկայի, դասական մեխանիկայի երեք հիմնական օրենքներ։ Ձևակերպել է 1687 թ.։
Տիեզերական ձգողականության օրենքը
Այս օրենքը Նյուտոնը հայտնագործել է 1686 թ.։ Գալիլեյին գրած նամակում նա ասում է, որ դեպի Արեգակն ունեցած մոլորակների ձգողականության ուժը հակադարձ համեմատական է նրանց հեռավորության քառակուսուն։ Նույնը կարելի է ասել Լուսնի և Երկրի մասին։
Կա հայտնի լեգենդ այն մասին, որ ձգողականության օրենքը Նյուտոնը հայտնագործել է ծառի ճյուղից ընկնող խնձորին նայելով։ Առաջին անգամ «Նյուտոնի խնձորի» մասին հիշատակել է նրա կենսագիր Ուիլյամ Սթյուքլին 1752 թ. հրատարակված «Հուշեր Նյուտոնի կյանքի մասին» գրքում՝
Ճաշից հետո բացվեց տաք եղանակ, և մենք դուրս եկանք այգի և թեյ էինք խմում խնձորենիների ստվերում։ Նա [Նյուտոնն] ինձ ասաց, որ գրավիտացիայի միտքն իր գլխում ծագել է, երբ ճիշտ այսպես նստած է եղել ծառի տակ։ Տեսնելով ծառից հանակարծակի ընկնող խնձորը, նա մտածում է. «Ինչու՞ են խնձորները միշտ ընկնում երկրին ուղղահայաց»։
Արտաքին հղումներ
<references group="Ն" />
Կատեգորիա:Անգլիացի ֆիզիկոսներ Կատեգորիա:Անգլիացի մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Ֆիզիկոսներ այբբենական կարգով Կատեգորիա:Քեմբրիջի համալսարանի շրջանավարտներ Կատեգորիա:Փորձարարական ֆիզիկոսներ Կատեգորիա:Տեսական ֆիզիկոսներ Կատեգորիա:Անգլիացի աստղագետներ Կատեգորիա:Լոնդոնի թագավորական ընկերության անդամներ Կատեգորիա:Անձինք նամականիշերի վրա Կատեգորիա:Հետմահու երեխաներ
Էվինգի սարկոմա
Էվինգի սարկոմա, ( ոսկրային քաղցկեղի տեսակ է։ Որպես կանոն խոցում է երկար խողովակավոր ոսկրերի ներքևի հատվածը, կողոսկրերը, կոնքը, թիակը, ողնաշարը և անրակը։ Բացահայտվել է Ջեյմս Էվինգի (1866—1943) կողմից՝ 1921 թվականին։ Գիտնականը բնութագրում էր այն որպես՝ ուռուցք, որը հիմնականում խոցում է խողովակավոր ոսկրերը։ Էվինգի սարկոման հանդիսանում է ագրեսիվ չորորակ ուռուցքներից մեկը ։ Մինչ համակարգված թերապիայի ընդունումը 90% հիվանդների մոտ զարգանում են մետաստազներ։ Նախնական ախտորոշման ժամանակ, առավել հաճախ, մետաստազները տեղայնացվում են՝ թոքերում, ոսկրերում, ոսկրածուծում։ Հիվանդների 14—50 %-ը ախտորոշման պահին արդեն ունենում են մետաստազներ, որոնք հայտնաբերված են լինում հետազոտական հին մեթոդներով և ավելի շատ հիվանդներ ունենում են միկրոմետաստազներ։ Մետաստազների լիմֆոգեն տարածումը քիչ է հանդիպում և կապված է վատ կանխատեսման հետ։
Ընդհանուր ախտանշաններ
Վաղ ախտորոշման դժվարությունը բացատրվում է՝ երիտասարդների մոտ օնկոլոգիական զգոնության բացակայությամբ, հիվանդի բողոքների սխալ մեկնաբանմամբ (օրինակ՝ դրանց առաջացումը բացատրվում է սպորտային կամ կենցաղային վնասվածքով)։
Բուժում
Վիրահատությունը բարելավում է ուռուցքի տեղային վերահսկումը։ Համակցված՝ ինտենսիվ քիմիաթերապիայի և ճառագայթային թերապիայի հետ, էականորեն նվազում է տեղային կրկնման վտանգը։ Ժամանակակից վիրահատական միջոցները թույլ են տալիս կատարել օրգանապահպան վիրահատություններ, երբ վնասված են՝ ազդրային, ուսային ոսկրերը, նաև՝ կոնքի ոսկրերի բացահատում։
Ծանոթագրություններ
Կատեգորիա:Հիվանդություններ այբբենական կարգով Կատեգորիա:Հազվադեպ հանդիպող հիվանդություններ
Բերեզովայա Լուկա (գյուղ, Գադյաչի շրջան)
Բերեզովայա Լուկա (Березова Лука), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1630 թվականին։
2001 թվականի տվյալներով Բերեզովայա Լուկա գյուղում բնակվում էր 1 305 մարդ։ Բնակավայրը զբաղեցնում է 11691 կմ² տարածք։ Բնակչության խտությունը կազմում էր 111,62 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1630 թվականին հիմնադրված բնակավայրեր
Կաստելրոտո
Կաստելրոտո  (Kastelruth), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը 6428 մարդ է։ Բնակչության միջին խտությունը՝ 51 մարդ/կմ²։ Զբաղեցնում է 117 կմ² տարածք։ Փոստային ինդեքս՝ 39040։ Հեռախոսային կոդը՝ 0471։
Արտաքին հղումներ
Կատեգորիա:Իտալիայի բնակավայրեր
Միխայիլ Սերգեև
Միխայիլ Սերգեև (Михаи́л Григо́рьевич Серге́ев, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1936 թվականից զբաղվել է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Սալվատորե Ֆերրագամո թանգարան
Սալվատորե Ֆերրագամո թանգարան, նորաձևության թանգարան՝ նվիրված կոշիկի իտալացի դիզայներ Սալվատորե Ֆերրագամոյի կյանքին ու գործունեությանը և նրա համանուն ընկերությանը ։ Թանգարանում առկա է կոշիկների 10000 մոդել, որոնք ստեղծվել և պատկանել են Ֆերրագամոյին 1920-ական թվականներից մինչև նրա մահը՝ 1960 թվականը։ Ֆերագամոյի մահից հետո նրա այրին և երեխաները հավաքածուն ընդլայնել են։ Թանգարանը ներառում է նաև ֆիլմեր, մամուլի անդրադարձներ, գովազդային նյութեր, հագուստ և աքսեսուարներ 1950-ականներից մինչև մեր օրերը ։
Նովոմուրապտալովո
Նովոմուրապտալովո (Новомурапталово, Яңы Мораптал), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1406 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Սալվատորե Ֆերրագամո թանգարան
Թանգարանը բացվել է 1995 թվականի մայիսին՝ Ֆերրագամո ընկերության շռնդալից հաջողությունից հետո ։ Թանգարանը գտնվում է պատմական Սպինի Ֆերոնի պալատում (Palazzo Spini Feroni), որը Ֆերրագամոն գնել է 1930-ականներին։
Թանգարանում առկա կոշիկների հավաքածուն փաստում է Սալվատորե Ֆերրագամոյի գործունեության ողջ շրջանը, 1927 թվականին Իտալիա վերադառնալուց մինչև 1960 թվական՝ նրա մահը, ներկայացնում է Սալվատորեի տեխնիկական և գեղարվեստական կարողությունը, թե ինչպես գույների ընտրության, ֆանտազիայի միջոցով, մոդելների և նյութերի փորձարկմամբ նա կարողացել է հիմնարար ներդրում ունենալ «Made in Italy»-ի զարգացման և հաստատման գործում։
Աստերոիդների ցանկ (63201-63300)
Աստերոիդների ցանկ (63101-63200) * Աստերոիդների ցանկ * Աստերոիդների ցանկ (63301-63400)
Տաջիկստանի քաղաքացիական պատերազմ
Քաղաքացիական պատերազմ Տաջիկստանում (Ҷанги шаҳрвандии Тоҷикистон), էթնիկ հակամարտություն Տաջիկստանում (1992 - 1997) թթ.. բռնկվել է անմիջապես ԽՍՀՄ փլուզմանը հաջորդած Տաջիկստանի անկախության հռչակումից հետո։ Առավել կատաղի պայքարը տեղի է ունեցել հիմնականում 1992 թ. օգոստոսի վերջերից մինչև 1993 թ. հուլիսը, երբ երկիր փաստորեն բաժանված էր երկու մասի։ 1993 թվականի ամռանից հակամարտությունը աստիճանաբար հանդարտվել է, մինչև 1997 թ. հունիսի 27-ի, երբ կողմերը հաշտության եկան, շարունակել են տեղի ունենալ զինված բախումներ։
Կատեգորիա:Տաջիկստանի պատմություն Կատեգորիա:Զինված հակամարտություններ հետխորհրդային տարածքում Տաջիկստան Կատեգորիա:20-րդ դարի պատերազմներ Կատեգորիա:1992 հակամարտություններ
Կոտան
Կոտան, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Մեդուզա
Մեդուզան (ծովամայր), ինչպես և կորալը, պարզունակ աղեխորշավոր կենդանի է։ Սա նշանակում է, որ նրա մարմինը բաղկացած է բջիջների երկու շերտից՝ էկտոդերմից և էնտոդերմից։ Դրանք կազմում են մի յուրօրինակ պարկ, որի ներսում գտնվում է կերը մարսող խոռոչը։ Այս խոռոչի ծայրին բերանն է։ Մեդուզան տափակ, հովանոցաձև պարկ է և լողում է բերանքսիվայր։ Հովանոցի եզրերին և բերանի շուրջը գտնվում են շոշափուկները, որոնք ծառայում են որսը շոշափելու և բռնելու համար։ Շոշափուկները խիտ ծածկված են խայթիչ բջիջներով։ Որոշ մեդուզաներ ունեն զգայուն բջիջներ, որոնք ընկալում են լույսը և ջրի գրեթե անորսալի տատանումները։ Այս տատանումների շնորհիվ մեդուզան կարող է փոթորիկի մոտենալը զգալ մի քանի ժամ առաջ և նախապես թաքնվել ծովի խորքում։ Ամենախոշոր արկտիկական մեդուզան ունի 2 մ տրամագծով հովանոց և մոտ 200 սմ երկարությամբ շոշափուկներ։ Մեդուզան հասնում է 30֊ից 200 սանտիմետրի։
Հավատարիմ ծառայության համար ռազմածովային ուժերի մեդալ (Նորվեգիա)
Հավատարիմ ծառայության համար ռազմածովային ուժերի մեդալ, Նորվեգիայի ռազմածովային ուժերի գերատեսչական պարգև։
Պատմություն
Հավատարիմ ծառայության համար ռազմածովային ուժերի մեդալը հաստատվել է 1982թ.-ի մայիսի 1-ին որպես խրախուսական պարգև նախատեսված Նորվեգիայի ռազմածովային ուժերի բոլոր այն զինծառայողների համար, ովքեր անցել են ամբողջական զինվորական ծառայությունը, լրացրել պահեստազորի կազմը։ Յուրաքանչյուրն զինվորական հավաքի համար մեդալի ժապավենին ամրացվում է հինգանկյունանի աստղիկ, բայց ոչ ավել քան 3 հատը։
2011թ.-ից, պայմանավորված մեդալի աստիճանակարգերով, տրվում է նաև սպիտակ մետաղից աստղիկների կցում։
Նկարագրություն
Մեդալը շրջանաձև է և պատրաստված բրոնզից։
Դիմային հատվածում պատկերված է Նորվեգիայի ռազմածովային ուժերի զինանշանը, որը իրենից ներկայացնում է 4 մասի բաժանված վահան՝ վրան փարոսներ և խարիսխներ։ Մեդալի հակառակ կողմում գրված է «SJØFORSVARET – FOR FRED OG FRIHET» (Նավատորմ՝ հանուն խաղաղության և ազատության)։ Մեդալի ժապավենը մանուշակագույն մետաքսից է 35 մմ լայնությամբ, կենտրոնում 10 բարակ սպիտակ գծերով ։
Եփրեմ Ասորի
Եփրեմ Ասորի (արամերեն / ասորերեն` ܐܦܪܝܡ ܣܘܪܝܝܐ , ; հունարեն` ; Ephraem Syrus, ), նշանավոր ասորի քրիստոնյա գրող, աստվածաբան, եկեղեցու հայր, ընդհանրական եկեղեցու՝ այդ թվում նաև Հայ առաքելական եկեղեցու սուրբ։ Ապրել և գործունեություն է ծավալել Հայոց Միջագետքի Մծբին քաղաքում։ Ընդհանրական եկեղեցու նշանավոր հայրապետներից է, Հայ Առաքելական եկեղեցու համաքրիստոնեական տոնելի սուրբ հայրերից, որոնք հայտնի են «երկոտասան վարդապետք» անունով։
Կյանք
Սերել է ասոր. ընտանիքից։ Նախնական կրթությունն ստացել է Մծբինում, այստեղ էլ մկրտվել իր ուսուցչի՝ Հակոբ Մծբնացու ձեռքով։ Եփրեմ Ասորին համակողմանի կրթություն է ստացել քրիստոնեական մշակույթի նշանավոր կենտրոն Եդեսիայի «Պարսից» դպրոցում։ Ըստ ավանդության՝ նա Հակոբ Մծբնացուն ուղեկցել է Նիկիա և 325 թվականին նրա հետ մասնակցել առաջին տիեզերաժողովին։ Ավելի քան տասը տարի ապրել և ստեղծագործել է Եդեսիայում, այստեղ գրել է իր առաջին գործերը, կրթել բազում աշակերտներ։
Պարսից Սասանյան Շապուհ II թագավորի (311–380)՝ քրիստոնյաների նկատմամբ գործադրած հալածանքներից խուսափելու համար՝ 360-ական թվականներին իր աշակերտների և քրիստոնյա հայրենակիցների հետ տեղափոխվել է Մծբին։ Հակոբ Մծբնացին նրան նշանակել է տեղի քրիստոնեական դպրոցի տեսուչ։ Սակայն 363 թվականին, երբ պարսիկները գրավել են Մծբինը, Եփրեմ Ասորին հարկադրված վերադարձել է Եդեսիա, կարճ ժամանակ անց մեկնել Եգիպտոս, որտեղ 8 տարի ճգնել է Թեբայիդի նշանավոր մենաստաններում։ 370–371 թվականներին այցելել է Կապադովկյան Կեսարիա, հանդիպել Բարսեղ Կեսարացուն, որը, ըստ ավանդության, նրան սարկավագ է ձեռնադրել։
Ստեղծագործական գործունեություն
Եփրեմ Ասորու գրչին են պատկանում կամ վերագրվում սուրբգրային բազմաթիվ մեկնություններ, այդ թվում՝ Տատիանոսի Համաբարբառի մեկնությունը, դավանական աշխատություններ, ճառեր, աղոթքներ, ներբողներ, կցուրդներ, որոնք շարադրված են արևելաքրիստոնեական մտքին հատուկ խորհրդապաշտական ոգով, հայտնութենական թափանցումներով, քնարականությամբ։
Եփրեմ Ասորու մեկնություններում Աստվածաշնչի պատմությունը, տառացի իմաստը գերիշխող է այլաբանականի նկատմամբ։ Դավանաբանական աշխատություններն ուղղված են իր ժամանակի զանազան աղանդների և հոսանքների դեմ։ Այդպիսիք են՝ «Ընդդեմ հանդուգն փորձարարների», «Ընդդեմ բարդածանական, մարկիոնական և մեսալյան աղանդի», «Յաղագս մարգարտին...», «Կամքի ազատության մասին և ընդդեմ կույր ճակատագրի պաշտպանների», «Ապաշխարության մասին՝ ընդդեմ նովացիանների» և այլ երկեր, որոնք շարադրված են ոչ թե նպատակադիր քննադատության, այլ՝ խորհրդածության, սրտաբուխ հորդորի եղանակով։ Նա գրեթե երբեք չի խորացել հերձվածների գաղափարական ակունքների բացահայտման մեջ, որովհետև դրանք ուղղված են եղել գլխավորապես ժողովրդի լայն զանգվածներին «Եփրեմ Ա Ձորագեղցի», Մ. Հովնաթանյան (1830–1840-ական թթ., ՀԱՊ, Երևան) և մասամբ էլ՝ գրվել (տաղաչափված) եկեղեցում երգելու նպատակով։
Եփրեմ Ասորին գրել է բազմաթիվ հոգևոր երգեր՝ նվիրված Ս. Ծննդյան տոնին, Մկրտությանը, Հարությանը, Համբարձմանը, պահքին և այլն։ Երգերի հորինման շարժառիթը գնոստիկյան Բարդայծան Եդեսացու (154–222) երգերի և Եփրեմ Ասորու ժամանակ Միջագետքում լայն տարածում գտած մեսալյան աղանդի աղոթամատույցների հոգևոր կիրառությունից դուրսմղումն էր և եկեղեցական արարողությունների կարգավորումը։ Ասորու գրչին են պատկանում նաև Ս. Ծննդյան, Քրիստոսի չարչարանքների և Հարության մասին, թաղման կարգի, ապաշխարության երգաշարեր։
Եփրեմ Ասորու երկերի մեծ մասը հայացվել են 5-րդ դարում, գրչագրվել և շրջանառության մեջ մտել բազմաթիվ ընդօրինակություններով։ Թարգմանվել են Հին և Նոր կտակարանների մեկնություններ, կցուրդներ, աղոթքներ, կանոններ, խրատներ, քարոզներ, ճառեր։ Միայն հայերեն թարգմանությամբ պահպանվել են հոգևոր երգերի ժողովածուն (Մադրաշա), «Նիկոմեդիական եղերերգությունները», Գործք առաքելոցի, Պողոս առաքյալի 14 թղթերի մեկնությունները, Տատիանոսի Համաբարբառի մեկնության զգալի մասը, Հնգամատյանի, Հեսուի, Դատավորաց, Թագավորությանց, Մնացորդաց Ա և Բ գրքերի մեկնությունների համառոտ տարբերակները։ Ասորու աշխատությունների հայերեն թարգմանություններն ունեն երկու կարևոր նշանակություն։ Նախ՝ դրանք ներկայացնում են արևմտյան ազդեցությունից զերծ մնացած բնիկ արամեախոս քրիստոնեական աստվածաբանության յուրահատուկ գծերը և երկրորդ՝ դրանք շահեկան են աստվածաշնչյան բնագրերի, հատկապես Նոր կտակարանի ուսումնասիրության համար, որովհետև ստեղծված են ավելի վաղ, քան Նոր կտակարանի՝ մեզ հասած հունարեն և ասորերեն հնագույն ընդօրինակությունները։
Եփրեմ Ասորու գործերի հայերեն թարգմանությունների զգալի մասը, հատկապես մեկնություններն ու աղոթքները, բազմիցս վերահրատարակվել են։ Հայ եկեղեցին ս. Եփրեմ Ասորու հիշատակը տոնում է տարին 2 անգամ՝ հունվարի 1-ի մերձակա շաբաթ օրը և հոկտեմբերի վերջին շաբաթ օրը՝ «երկոտասան վարդապետաց» հետ ։
Արտաքին հղումներ
Կատեգորիա:Եկեղեցական հայրեր Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ Կատեգորիա:Եկեղեցու հայրեր Կատեգորիա:Քրիստոնյա ագնոստիկներ Կատեգորիա:4-րդ դարի քրիստոնեական աստվածաբաններ Կատեգորիա:Եկեղեցու ուսուցիչներ
Ֆրանսիսկո Մորասան մարզադաշտ
Ֆրանսիսկո Մորասան մարզադաշտ (Estadio Francisco Morazán), ֆուտբոլային մարզադաշտ Հոնդուրասի Սան Պեդրո Սուլա քաղաքում։ Այն հանդիսանում է «Մարաթոն» ու «Ռեալ Էսպանյա» ակումբների տնային մարզադաշտը։ Մինչև 1997 թ. Կենտրոնամերիկյան խաղերի ժամանակ Օլիմպիկո Մետրոպոլիտանո մարզադաշտի բացումը սպասարկում էր ի ազգային հավաքականի միջազգային հանդիպումները։ Տեղավորում է մինչև 18000 հանդիսականի։
Համերգներ
Ֆրանսիսկո Մորասանում բազմաթիվ համերգներ են տեղի ունեցել։ Համերգներ են տվել.
Արտաքին հղումներ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Հոնդուրասում
Բոբրիկ (գյուղ, Գադյաչի շրջան)
Բոբրիկ (Бобрик), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1790 թվականին։
2001 թվականի տվյալներով Բոբրիկ գյուղում բնակվում էր 791 մարդ։ Բնակավայրը զբաղեցնում է 4299 կմ² տարածք։ Բնակչության խտությունը կազմում էր 184 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1790 թվականին հիմնադրված բնակավայրեր
Աբդուլ Ռահման Հասսան Ազզամ
Աբդուլ Ռահման Հասսան Ազզամ, Ազզամ-փաշա (عبد الرحمن حسن عزام, ), եգիպտացի պետական գործիչ և դիվանագետ, Արաբական պետությունների լիգայի առաջին գլխավոր քարտուղարy (1945-1952 թվականներ)։
Կենսագրություն
Ծնվել է ապահովված գյուղական ընտանիքում։ 1912 թվականին ընդունվել է Սուրբ Թոմասի հիվանդանոցին կից բժշկական դպրոց։ Որոշակի ժամանակ անց նա մեկնել է Բալկաններ, շատ ժամանակ է անցկացրել Ստամբուլում, Ալբանիայում և Անատոլիայում և հանդիպել է տարբեր քաղաքական ակտիվիստների հետ։ Վերադառնալով Եգիպտոս, նրան բրիտանացի օկուպացիոն իշխանությունների կողմից արգելված էր զբաղվել քաղաքական գործունեությամբ` ազգային հայացքների պատճառով։ Նա ընդունվել է Կահիրեի Կասր ալ-Այինի բժշկական դպրոց։
Ազզամը ակտիվ մասնակցություն է ունեցել Լիբիայի իտալական օկուպացիայի դեմ դիմադրության շարժմանը (1915-23 թվական)։ 1919 թվականի հունիսի 1-ին ըստ օկուպացիոն իշխանությունների հետ բանակցությունների արդյունքի, մշակվել է Տրիպոլիտանիայի հիմնական օրենքը, որը շնորհում էր տեղի բնակիչների Իտալիայի քաղաքացիությունն և քաղաքական իրավունքը։ Սակայն Իտալիան չի ընդունում նրան, և 1924 թվականի հունվարին Իդրիս I թագավորի հետ արտագաղթում է Եգիպտոս։
1936 թվականին դարձել է դեսպան Իրաքում և Իրանում, իսկ 1937 թվականին` Սաուդյան Արաբիայում։
1945-1952 թվականներին եղել է Արաբական պետությունների լիգայի առաջին գլխավոր քարտուղարը։ Այդ պաշտոնում դատապարտել է հակահրեական անկարգություններն Եգիպտոսում 1945 թվականի նոյեմբերի 2-3-ը։ Միևնույն ժամանակ` վճռականորեն մերժել է հրեական հավակնությունները Պաղեստինի նկատմամբ (1946 թվական)։ 1948 թվականին օգնել է արաբական ուժերի միավորմանը, որպեսզի կարողանան դիմակայել Իսրայելի քաղաքականությանը արաբական մաս Պաղեստինի վերաբերյալ։ Ազզամին է վերագրվում Իսրայելի ամբողջական ոչնչացման անհրաժեշտության մասին մեջբերումը, որն որոշ պատմաբանների կողմից ընդունվում է, ուրիշները պնդում են, որ այն փոփոխվել է, չնայած «ոչնչացում» և «վտանգավոր կոտորածը» հասկացությունները երկու դեպքերում էլ առկա են։
Ըստ իսրայելցի պատմաբաններ Գերշունի և Ջեյմս Յանկովսկու` Ազզամը ժխտում էր եգիպտացիների ծագումը որպես փարավոնների ժառանգներ, կարծելով, որ ժամանակակից Եգիպտոսը ձևավորվել է, նախ և առաջ, արաբական կրոնի սովորույթների, լեզվի և մշակույթի ազդեցությամբ։
Աղբյուրներ
Կատեգորիա:Եգիպտոսի քաղաքական գործիչներ Կատեգորիա:Եգիպտացի գրողներ
Սեյնթ Վինսենթ ծոց
Սեյնթ Վինսենթ ծոց, Նոր Կալեդոնիայի հարավ-արևմուտքում գտնվող ծոց ։ Այն գտնվում է «Inaccessible ծոցից» հյուսիս։ Այն պարունակում է Պարսեվալ կղզին և մի քանի ուրիշ կղզիներ։ Բուլուպայա կոմունան գտնվում է ափերի այս հատվածում։ Օունգի գետը մտնում է նաև Սեյնթ Վինսենթ ծոցի ափ։
Սեյնթ Վինսենթ ծոցը ունի 5-15 (16-49 ոտք ամերիկյան չափանիշներով) խորություն։
Բենե (գյուղ, Բերեգովոյի շրջան)
Բենե (Бене), գյուղ Ուկրաինայի Անդրկարպատյան մարզի Բերեգովոյի շրջանում։ Բնակավայրը նախկինում նաև անվանվել է Դոբրոսելե։
2001 թվականի տվյալներով Բենե գյուղում բնակվում էր 1 409 մարդ։ Բնակավայրը զբաղեցնում է 1415 կմ² տարածք։ Բնակչության խտությունը կազմում էր 995,76 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Բերեգովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1269 թվականին հիմնադրված բնակավայրեր
Էլի Ուիթնի
Էլի Ուիթնի (Eli Whitney,,, ամերիկացի գյուտարար և արդյունաբերող։ Հորինել է բամբակյա մանրաթել անջատիչ, առաջիններից մեկն է, որ նախագծել է ֆրեզերային մեքենա, հիմք է դրել մեքենաշինության մեջ զանգվածային արտադրության կազմակերպմանը։
Բամբակյա մանրաթելերի օգտագործումը ամրապնդել է Հարավային Նահանգների տնտեսությունը Ամերիկայի քաղաքացիական պատերազմից առաջ և դարձել է ստրկության պահպանման նախադրյալներից մեկը ։ Չնայած դատարաններում բազմաթիվ արտոնագրային գործերին, Ուիթնին չի կարողացել օգտվել այս գյուտից։ Ավելի ուշ, բանակի համար ռազմական պատվերների վրա աշխատելիս, նա մշակել է հավաքման ընթացքում մասերի փոխարինելիության սկզբունքը և այն բերել է արդյունաբերական օգտագործման։
Վաղ կյանք
Էլի Ուիթնին ծնվել է 1765 թվականի դեկտեմբերի 8-ին Մասաչուսեթս նահանգի Ուեսթբորո քաղաքում, Ուորսթերից 15 կմ հեռավորության վրա, հարուստ ֆերմերի ընտանիքում։ Էլին եղել է ընտանիքի ավագ երեխան, նրա մայրը՝ Էլիզաբեթ Ֆեյը, մահացել է մինչև Էլի 12 տարեկան դառնալը ։ Ուիթնին ինժեներական ունակություններ դրսևորել է վաղ տարիքում, աշխատելով իր երիտասարդության տարիներին դարբնոցում, մասնավորապես մշակել է մեքենա մեխերի արտադրության համար ։ Մոտ 20 տարեկան հասակում Ուիթնին որոշել է ընդունվել Յեյլի քոլեջ՝ իրավագիտություն ուսումնասիրելու համար, սակայն խորթ մոր հակազդեցության պատճառով նա միայն 23 տարեկան հասակում է լքել տունը և ընդունվել քոլեջ ։
27 տարեկանում ավարտելով քոլեջը՝ Ուիթնին մեկնել է Հարավային Կարոլինայում դասավանդող աշխատելու, սակայն պատահաբար հանդիպել է գեներալ Նաթանիել Գրինի այրուն՝ ընդունել է Ջորջիա նահանգի պլանտացիայում հավատարմատար աշխատելու նրա առաջարկը։
Բամբակազտիչ սարք
Պլանտացիայում Ուիթնին բախվել է բարձրադիր բամբակի սերմերի սորտերը մաքրելու խնդրին։ Բամբակյա այս սորտերը հասարակ էին, բայց նրանք պահանջում էին աշխատատար ձեռքի աշխատանք՝ բամբակի մանրաթելերի և փոքր պինդ սերմերի բաժանման համար։ Ուիթնին ստեղծել է բամբակյա Ջին մեքենա, որը թույլ է տվել մի քանի անգամ բարձրացնել աշխատանքի արտադրողականությունը։ Մաղի թելերը սերմերը տեղում էին պահում, մինչդեռ թմբուկը կորի մետաղական կեռիկներով պատռում էր մանրաթելերը, պտտվող խոզանակը հեռացնում էր մանրաթելերը թմբուկի կեռիկներից։
1794 թվականի մարտի 14-ին Ուիթնին արտոնագիր է ստացել բամբակազտիչ սարքի համար։ Գյուտարարը և նրա ուղեկից Ֆինեաս Միլլերը (Phineas Miller) փորձել են մշակված բամբակյա մանրաթելի մի մասը հավաքել տնկարարներից` գյուտը օգտագործելու համար։ Բամբակի արտադրությունն աճել է հարյուր անգամ, բայց տնկարարների մեծ մասն անտեսեց արտոնագիրը։ Բազմաթիվ դատական գործեր չպսակվեց հաջողությամբ, և 1801 թվականին Ուիթնին և Միլլերը որոշել են բանակցել բամբակ արտադրող նահանգների հետ միանվագ գումարի վճարման մասին, բայց միայն երկու նահանգ է համաձայնվել վճարման այդ ձևին, և հանգանակված գումարի մեծ մասը հատկացվել է դատական ծախսերն ու պարտքերը ծածկելու համար։ Ուիթնին որոշել է թողնել բամբակի բիզնեսը և վերադառնալ Հյուսիս՝ Նյու Հեյվեն քաղաք (Կոնեկտիկուտ նահանգ)։
«Բամբակի Թագավորը» (King Cotton) նշանակալի դեր է խաղացել Հարավային Նահանգների տնտեսության և քաղաքականության մեջ, սակայն բամբակի զարգացումը ամրապնդել է ստրկության կողմնակիցների դիրքերը ։
Փոխանակելիության սկզբունքը
1798 թվականի հունվարին Ուիթնին պայմանագիր է կնքում ԱՄՆ-ի կառավարության հետ՝ 1800 թվականին 10 հազար մուշկետներ մատակարարելու մասին և սկսում է նոր արտադրություն կազմակերպել՝ հիմնված մեքենաների հզորության համակցության, աշխատանքի բաժանման և փոխանակելիության սկզբունքի վրա, որի հանրահռչակմանը Ուիթնին նվիրել է մնացած կյանքը։ Ուիթնիից առաջ մուշկետները պատրաստվում էին անհատապես, մեկ մուշկետի դետալները հաճախ չէին համապատասխանում մյուսի չափերին։ Փոխարինելիության սկզբունքի համաձայն՝ բոլոր մասերը պետք է մասսայական արտադրվեն՝ ճշգրտությամբ, որը թույլ է տալիս արտադրանքը հավաքել տարբեր խմբաքանակների դետալներից։ Ուիթնին զանգվածաբար օգտագործել է մետաղամշակման նոր տեխնոլոգիաները՝ աշխատողների հմտությունների պահանջները նվազեցնելու համար։
Չնայած Ուիթնին ուշացել է 8 տարով պատվերի կատարումից, նա ստեղծել է արտադրության նոր համակարգ և հաջորդ պատվերը՝ 15 հազար մուշկետով, կատարել է արդեն երկու տարվա ընթացքում։ Նոր մեքենաների օգտագործումը և աշխատանքի բաժանումը նկատելի են բազմաթիվ փաստաթղթերով, սակայն որոշ հետազոտողներ կարծում են, որ Ուիթնիին երբեք չի հաջողվել արտադրության մեջ փոխարինելիություն ձեռք բերել ։ Փոխարինելի մասեր օգտագործելու գաղափարը Ուիթնիից առաջ առաջարկել էին ֆրանսիացի հրետանավոր սպա Ժան Բատիստ Վակետ Դե Գրիբովալը (Jean-Baptiste Vaquette de Gribeauval), ամերիկացիներ Ջոն Հոլին (John H. Hall) և Սիմոն Նորսին (Simeon North): Ինժեներ Օնորե Բլանը ոգեշնչված էր ֆրանսիացի հրետանավորի աշխատանքից՝ Ժան դե Գրիբովալի ղեկավարությամբ, որը սկսել է կիրառել հրետանու փոխարինելիությունը, թնդանոթների և արկերի ստանդարտացումը։ Բլանը որոշել է կիրառել Գրիբովալի համակարգի սկզբունքները մուշկետների արտադրության մեջ՝ մասերի փոխարինելիության հասնելու համար։ Երբ Բլանը փորձում էր հետաքրքրել իր զինակիցներին այդ գաղափարով, նա չընկալվեց այդ սկզբունքների կենսունակության վերաբերյալ թերահավատության և այն մտավախության պատճառով, որ նրանց զբաղվածությունը կամ վարպետությունը կարող է վտանգվել։ Բոլանը դիմել է Թոմաս Ջեֆերսոնին, այն ժամանակ Ֆրանսիայում ԱՄՆ դեսպանին, որը հասկանում էր, որ նման համակարգը թույլ կտա ԱՄՆ-ին ազատել ռազմական տեխնիկայի արտադրության կախվածությունից։ Ջեֆերսոնը փորձել է համոզել Բլանին տեղափոխվել Ամերիկա, սակայն դա նրան չի հաջողվել։ Նախագահ Ջորջ Վաշինգտոնը հավանություն է տվել այդ գաղափարին և մինչև 1798 թվականը պայմանագիրը է կնքել Ուիթնիի հետ 12,000 մուշկետի համար, կառուցված նոր համակարգի շրջանակներում։
Ֆրեզերային մեքենա
Որոշ պատմաբաններ (օրինակ՝ Ջոզեֆ Վ. Ռոու) պնդում են, որ հենց Էլի Ուիթնին է եղել ֆրեզերային մեքենայի գյուտարարը, մյուսները (Վուդբերի, Սմիթ, Մուիր) կարծում են, որ նա ընդամենը մեկն էր այն մի շարք ինժեներներից, որոնք նախագծել և կատարելագործել են այդ սարքավորումը 1814-1818 թվականներին։ Ֆրեզերային մեքենայի վրա մետաղի մշակումը թույլ է տվել հասնել մասերի պատրաստման ավելի մեծ ճշգրտության աշխատողների փոքր որակավորման դեպքում, բարձրացնել աշխատանքի արտադրողականությունը։
Ընտանիք և կյանքի վերջին տարիներ
1817 թվականին Ուիթնին ամուսնացել է Հենրիետա Էդվարդսի (Henrietta Edwards), Կոնեկտիկուտի դեմոկրատական կուսակցության ղեկավարի դստեր և Յելի քոլեջի նախագահի զարմուհու հետ։
Էլի Ուիթնին մահացել է 1825 թվականի հունվարի 8-ին, շագանակագեղձի քաղցկեղից 59 տարեկան հասակում՝ թողնելով ժառանգություն չորս որդի։
Հիշատակում
1970-ականներին բացվել է Էլի Ուիթնիի թանգարանը։
Արտաքին հղումներ
Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ Կատեգորիա:Տեքստիլ արդյունաբերություն Կատեգորիա:ԱՄՆ-ի քաղաքական գործիչներ Կատեգորիա:Քաղցկեղից մահացածներ Կատեգորիա:Ամերիկացի գործարարներ Կատեգորիա:Եյլի համալսարանի շրջանավարտներ
Գեղեցկուհիները վազքի մեջ
Գեղեցկուհիները վազքի մեջ (Hot Pursuit), 2015 թվականին թողարկված ամերիկյան կատակերգություն։ Ֆիլմի ռեժիսորն ու սցենարիստն է Էն Ֆլեթչերը, իսկ գլխավոր դերերում են Ռիզ Ուիզերսփունը և Սոֆիա Վերգարան։ Ֆիլմի համաշխարհային պրեմիերան տեղի է ունեցել 2015 թվականի մայիսի 1-ին։
Սյուժե
Չափից ավելի բարեխիղճ սպա Կուպերը հպարտանում է առաջին հայացքից հեշտ թվացող իր պարզ առաջադրանքով։ Կուպերը պետք է ուղեկցի մի մաֆիոզի կնոջ՝ Դանիելլային, և Սան Անտոնիոյից հասցնի Դալաս։ Այնտեղ Դանիելլան և նրա ամուսինը պետք է ցուցմունք տան թմրաբարոնի դեմ։ Սակայն երբ Կուպերը հանդիպում է Դանիելլա Ռիվային, պարզ է դառնում, որ առաջադրանքը այդքան էլ հեշտ չէ։ Կոլումբիացի գեղեցկուհին միանգամից աչքի է ընկնում իր համակրելի կազմվածքով և կամակորությամբ։ Մինչ Կուպերն ու Դանիելլան համաձայնության էին գալիս, թե որքան բարձրակրունկ կոշիկ կարող է վերցնել մաֆիոզի կինը, ոստիկաններն ու պարոն Ռիվան գնդակոծության տակ են ընկնում։ Այսպիսով Դանիելլան այրի է դառնում, իսկ ակնկալված «թեթև զբոսանքը» Սան Անտոնիոյից Դալաս վերածվում է ողջ մնալու և թաքնվելու վազքի։
Նկարահանումներ
Սկսվել են 2014 թվականի մայիսից, Նոր Օռլեանում։
Հետաքրքիր փաստեր
Ֆիլմի սկզբնական անվանումը եղել է «Մի կապվիր Տեխասի հետ» («Don't Mess with Texas»)։
Ֆիլմի բոլոր նկարահանումները տեղի են ունեցել Լուիզիանա նահանգի Նոր Օռլեան քաղաքում։
Ծանոթագրություններ
Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:2015 ֆիլմեր Կատեգորիա:Էնն Ֆլետչերի ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Նյու Լայն Սինեմայի ֆիլմեր Կատեգորիա:MGM ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ամերիկյան մարտաֆիլմեր Կատեգորիա:Բադի մուվի Կատեգորիա:Ամերիկյան բադի մուվի կինոկատակերգություններ
Կորնուֆ
Կորնուֆ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բատրակներ (պատմվածք)
«Բատրակներ» (Батраки), ռուս խորհրդային գրող Միխայիլ Ալեքսանդրովիչ Շոլոխովի պատմվածքը՝ գրված 1926 թվականին։
Հրապարակման պատմություն
«Բատրակներ» պատմվածքն առաջին անգամ լույս է տեսել «Կոմսոմոլիա» ամսագրում 1926 թվականին, № 10. Պատմվածքն ընդգրկվել է «Լազուր տափաստան» ժողովածուում 1926 թվականի օգոստոսին։
Նկարագրություն
Ստեղծագործության ծավալն ու կոմպոզիցիոն կառուցվածքը (բաղկացած է 19 փոքր գլուխներից), զարգացող սյուժեի անշտապ ինտոնացիան այն դարձնում են վիպակին մոտ։ Չնայած պատմվածքի պլակատայնությանը (երկու հակապատկեր հերոսների «խոսող» ազգանունները՝ «Բոյցով» և «Բլագուրոդով») և ագիտացիոն բնույթին (պատմություն գյուղական կոմսոմոլի խնդիրների և դրանց լուծման ուղիների մասին), մի շարք տեսարաններում (Ֆեոդորի հոր՝ Նաում Բոյցովի մահը, գլխավոր հերոսի կյանքը Բլագուրոդովի մոտ և այլն) դրսևորում է Շոլոխովի գրական աճը, ով այդ ժամանակ արդեն աշխատում էր Խաղաղ Դոն վեպի վրա։ Ստեղծագործությունը լի է Դոնի շրջանի լանդշաֆտային էսքիզներով, ընթացիկ իրադարձություններով, որոնք ստվերում են դրանց ներքին նշանակությունը և ճիշտ երանգ հաղորդում պատմվածքին։
Սյուժե
Պատմության հիմքում ընկած է բատրակ Ֆեոդոր Բոյցովի պատմությունը, որի հայրը մահանում է ողբերգորեն, իսկ նրա մայրը գնում է ողորմություն մուրալու։ Խրենովսկի ավանի տիրոջ՝ Զախար Դենիսովիչ Բլագուրոդովի մոտ ուժերից վեր երկու ամիս ծառայելուց և գումար չստանալուց հետո Ֆեոդորը մտնում է Դուբովսկու խուտորի կոմերիտական կազմակերպության մեջ, իր «արյունակից հարազատների» մոտ և շուտով դառնում է կոմերիտմիության անդամ։ Հետագայում Բոյցովը դատի է տալիս Բլագուրոդովին՝ շահում է դատը և մի փոքր տուժելով գյուղի կուլակներից, կազմակերպում է Խրենովսկու կոմերիտմիության բջիջը։
Նախատիպեր
Գլխավոր հերոսի՝ Ֆեոդոր Բոյցովի կերպարը նման է Միխայիլ Շոլոխովի «Ալյոշկայի սիրտը» պատմվածքի գյուղական թշվառ տղայի՝ Ալեքսեյ Պոպովի ավելի վաղ պատկերին։
Գեորգի Սիվովոլովի կարծիքով Զախար Դենիսովիչ Բլագուրուդովի կերպարում «հեշտ է կռահել Յակով Ալեքսեևիչ Դուդարևի պատկերը», «հարուստ կարգինսկցի կազակներից մեկը, ով խորհրդային իշխանության օրոք ուներ մեծ տնտեսություն և վարձու աշխատողներ։ Վրդովված բատրակները նրա վրա էին նետում «կարմիր աքաղաղին», հրդեհում էին խոտի դեզերը, ջարդում կալսիչ մեքենան, բայց համառ տերը նորից կարգի էր բերում կտավե երկար վերնաշապիկը և ոտաբոբիկ դուրս գալով բակ՝ կարգի էր հրավիրում աշխատողներին ։
Աղբյուրներ
Կատեգորիա:Միխայիլ Շոլոխովի ստեղծագործություններ Կատեգորիա:1926 պատմվածքներ
(7754) Գոպելան
(7754) Գոպելան (Gopalan), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 2-ին Շելտ Բասի կողմից Սերո Տոլոլոյում ։
Միջին հեռավորությունը Արեգակից կազմում է 2,893266 ա. մ., առավելագույնը մոտենում է 2,6813 ա. մ. հեռավորության վրա և հեռանում 3,1052 ա. մ. ։ Արեգակի շուրջ մեկ ամբողջական պտույտ է կատարում 1797,55 երկրային օրվա ընթացքում, իր ուղեծրով շարժվելով միջինում 0,200273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։
Հաբիբ Բուլյարես
Հաբիբ Բուլյարես, թունիսցի գրող, դիվանագետ, լրագրող և պետական ​​գործիչ ։
Կենսագրություն
Նա բարձրագույն բանասիրական կրթություն է ստացել Կահիրեում, Ստրասբուրգում՝ լրագրության և տնտեսագիտության ոլորտներում, սովորել է նաև Փարիզի բարձրագույն ուսումնական դպրոցում։ 1953 թվականին եղել է Կահիրեում՝ որպես քաղաքական փախստական, աշխատել է 1947 թվականին հիմնադրված Արաբական Մագրեբի Թունիսի Բյուրոյի քարտուղարությունում, աջակցել է Ալժիրի ազատագրման պայքարին։
Թունիսի անկախության հռչակումից հետո սկսեց է լրագրողական գործունեություն։
1981 թվականին ընտրվել է Թունիսի Ազգային ժողովի պատգամավոր։ 1988-1990 թվականներին դարձել է մշակույթի նախարար, 1990-1991 թվականներին՝ Արտաքին գործերի նախարար, 1991 թվականին՝ Պաշտպանության նախարար, 1991-1997 թվականներին՝ Թունիսի Ներկայացուցիչների պալատի նախագահ, 2002-2006 թվականներին՝ Արաբական Մագրեբի միության գլխավոր քարտուղար։ Այդ պաշտոնում նրան հաջորդել է Հաբիբ Բեն Յահիան ։
Նա Թունիսի պատմության հնագույն ժամանակներից մինչ օրս ակտիվ հետազոտող էր, Մուրադ III-ի և Հաննիբալի մասին գրքերի հեղինակն է։
Բուլարեսը մահացել է 80 տարեկան հասակում Փարիզում։
Արտաքին հղումներ
Կատեգորիա:Բնօրինակում անաղբյուր հոդվածներ Կատեգորիա:Թունիսցի գրողներ Կատեգորիա:Թունիսցի դիվանագետներ Կատեգորիա:Թունիսցի լրագրողներ Կատեգորիա:Թունիսցի պետական գործիչներ Կատեգորիա:Թունիսի քաղաքական գործիչներ
Մանուել Ռիվերա-Օրտիս
Մանուել Ռիվերա-Օրտիս (իսպաներեն՝ Manuel Rivera-Ortiz, ), ամերիկացի անվանի լուսանկարիչ։ Հռչակ է ձեռք բերել ցածր զարգացած երկրներում մարդկանց ապրուստի պայմանները նկարագրող իր վավերագրական լուսանկարներով։ Նրա աշխատանքները ցուցադրվել են մի շարք թանգարանների հավաքածուներում, այդ թվում՝ լուսանկարչության Ջորջ Իսթմենի անվան միջազգային թանգարանում, Բեռնի գեղարվեստի թանգարանում ։ 2004 թվականին Մանուել Ռիվերա-Օրտիսն արժանացել է En Foco մրցանակի, իսկ 2007 թվականին նրան շնորհվել է Մեծ Ռոչեսթերի արվեստների ու մշակույթի խորհրդի ամենամյա մրցանակը ։
Մանուել Ռիվերա-Օրտիսը հիմնել է իր անունը կրող հիմնադրամ (The Manuel Rivera-Ortiz Foundation for International Photography) :
Մարգարիտ Սողոմոնյան
Մարգարիտ Մամիկոնի Սողոմոնյան, հայ խորհրդային ճարտարապետ, ՀԽՍՀ վաստակավոր ճարտարապետ (1970 թ.)։
Անտոնիո Ադան
Անտոնիո Ադան Գառիդո (Antonio Adán Garrido, ), իսպանացի ֆուտբոլիստ՝ «Ատլետիկո Մադրիդ» ակումբի դարպասապահ։
Ռեալ Մադրիդ
Ադանը եղել է Ռեալի սան և սկսել է իր կարիերան «Ռեալ Մադրիդի» երրորդ ակումբից 2005 թվականին։ 2006 թվականում Ադանը հիմնական կազմի հետ մեկնել է ԱՄՆ մրցումների։
Մարգարիտ Սողոմոնյան
Ծանոթագրություններ
Կատեգորիա:Հայ կին ճարտարապետներ Կատեգորիա:1921 ծնունդներ Կատեգորիա:Մարտի 21 ծնունդներ Կատեգորիա:1981 մահեր Կատեգորիա:Սեպտեմբերի 1 մահեր Կատեգորիա:ՀԽՍՀ վաստակավոր ճարտարապետներ Կատեգորիա:Հայաստանի ճարտարապետների միության անդամներ
Անտոնիո Ադան
Ռեալ Մադրիդ
2009 թվականին Խորդի Կոդանայի հեռացման պատճառով հրավիրվեց առաջին ակումբ։
Առաջին հանդիպումը անցկացրել է 2010 թվականին «Օսերի» հետ ընկերական խաղում փոխարինեց Եժի Դուդեկին։ Իսպանիայի առաջնությունում առաջին պաշտոնական հանդիպումը անցկացրել է 2011 թվականին «Էսպանյոլի» դեմ հանդիպման ժամանակ փոխարինելով Իկեր Կասիլյասին։ Այդ հանդիպման ժամանակ նա դարպասը անառիկ պահեց և հաջորդ տուրում ընդգրկվեց մեկնարկային կազմ և խաղաց ամբողջ խաղը։ 2012 թվականի մայիսի 5 -ին, առաջնության 37-րդ տուրում դուրս եկավ մեկնարկային կազմ և խաղաց մինչև վերջ։ Նա այդ խաղում բաց թողեց ընդամենը մեկ գնդակ։ Այդ խաղում Մադրիդի «Ռեալը» պարտվում էր 0։1, բայց կարողացավ հավասարեցնել և նույնիսկ հաղթանակ տոնել 2։1 հաշվով։ Հունիսին նա մերժեց Ռեալի առաջարկը պայմանագիրը երկարաձգելու առաջարկը։
Կալյարի
2013 թվականի ամռանը Ադանը Մադրիդի «Ռեալից» տեղափոխվեց իտալական «Կալյարի», որի կազմում խաղաց ընդամենը 2 պաշտոնական հանդիպում։ 2013 թվականի ձմռանը Ադանը խզում է պայմանագիրը ակումբի հետ երկկողմանի համաձայնությամբ ։
Ռեալ Բետիս
2014 թվականի ձմռանը, որպես ազատ խաղացող տեղափոխվեց «Ռեալ Բետիս» ։
Ծանոթագրություններ
Կատեգորիա:Մայիսի 13 ծնունդներ Կատեգորիա:1987 ծնունդներ Կատեգորիա:Ֆուտբոլի դարպասապահներ Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Կալյարիի ֆուտբոլիստներ Կատեգորիա:Ռեալ Բետիսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Եգոր Տիտով
Վաղ կյանք
Ծնվել է սպորտային ընտանիքում։ Եգորի հայրը եղել է չմշկասահքի սպորտի վարպետ, երազել է, որ որդին դառնա չմշկասահորդ, սակայն ֆուտբոլի նկատմամբ սերը ավելի ուժեղ է եղել, և 8 տարեկանում նա սկսել է խաղալ «Սպարտակի» ֆուտբոլային դպրոցում։
«Սպարտակ» (Մոսկվա)
1992 թվականին խաղացել է Մոսկվայի «Սպարտակ» ակումբում՝ 1995 թվականից հիմնական կազմում։
2004 թվականին ենթարկվել է մեկ տարվա որակազրկման բրոմանտան արգելված դեղամիջոցի օգտագործման համար։ Այդ պատճառով չի ընդգրկվել Եվրոպայի 2004 թվականի առաջնության մասնակիցների հայտացուցակում ։ 2008 թվականին գլխավոր մարզիչ Ստանիսլավ Չերչեսովի հետ կոնֆլիկտի պատճառով որոշել է հեռանալ «Սպարտակից»։
«Խիմկի»
Սպարտակի նախկին խաղացող Սերգեյ Յուրանի հետ պայմանավորվածությամբ տեղափոխվել է «Խիմկի», առանց տրանսֆերի համար փոխհատուցմամբ։ 2009 թվականի փետրվարի 12-ին Եգորը խզել է «Խիմկիի» հետ կնքած պայմանագիրը։
«Արսենալ» (Տուլա)
2012 թվականին Տուլայի «Արսենալի» կազմում անցկացրել է 5 խաղ («Սևծովյան» տարածաշրջան) սիրողական լիգայում, որի մարզիչը Դմիտրի Ալենիչևն էր։
Կարիերայի ավարտը
2010 թվականի մարտի 19-ին հայտարարել է սպորտային կարիերան ավարտելու մասին։
2010 թվականին հանդես է եկել «Արտիստ» սիրողական ակումբում։
2012 թվականի հուլիսին պաշտոնապես հայտարարել է կարիերան ավարտելու մասին, իսկ սեպտեմբերի 9-ին «Լոկոմոտիվ» մարզադաշտում կայացել է իր հրաժեշտի խաղը՝ Կիևի «Դինամո» ակումբի դեմ խաղում, որն վարտվել է 5:3 հաշվով հօգուտ «Սպարտակի»։
«Սպատակ» (Մոսկվա)
2015 թվականի հունիսի 9-ին «Սպարտակի» ղեկավարությունը Տիտովին հաստատել է գլխավոր մարզիչ Դմիտրի Ալենիչևի օգնական։ 2016 թվականի օգոստոսի 6-ին հեռացել է ակումբից Ալենիչևից հետո։
«Ենիսեյ»
2017 թվականի հունիսի 5-ից մինչև 2019 թվականի մայիսը նշանակվել է Կրասնոյարսկի «Ենիսեյ» ակումբի գլխավոր մարզիչ Դմիտրի Ալենիչևի օգնական ։
Ընտանիք
Կինը՝ Վերոնիկան, որին Եգոր Տիտովը ճանաչում է 13 տարեկանից։ Ունեն երկու դուստր՝ Աննան և Ուլյանան ։
Խաղերը և գոլերը Ռուսաստանի հավաքականի կազմում
Ընդհանուր՝ 41 խաղ / 7 գոլ; 21 հաղթանակ, 10 ոչ-ոքի, 10 պարտություն:
Թիմային
«Սպարտակ» (Մոսկվա)
«Լոկոմոտիվ» (Աստանա)